繼恩握重兵，久留成都，轉餉不給，專以宴飲為務。每出入，前後奏音樂。又令騎兵執博局棋枰自隨，威振郡縣。仆使輩用事恣橫，縱所部剽掠子女金帛，軍士亦無鬥志。餘賊迸伏山谷間，州縣有復陷者。宋太宗知之，乃命入內押班衛紹欽同領其事。又遣樞密直學士張鑒、西京作坊副使馮守規乘傳督其捕賊。議分減師徒出蜀境，以便糧運。